<classify> UPANDIKIZAJI wa seli za uboho kwa mwanaume mwenye virusi vya Ukimwi VVU aliyekuwa akitibiwa saratani ya damu, inadaiwa umewezesha kutokomeza virusi hivyo.Mgonjwa huyo aliyepewa jina la mgonjwa wa London, anakuwa mtu wa pili kupona maambukizi hayo kutokana na tiba hiyo ya upandikizaji uboho wakati wa kutibiwa saratani.Matokeo ya mgonjwa huyo ambaye jina lake limehifadhiwa, yanafanana na ya Mmarekani, Timothy Brown anayetajwa kuwa wa kwanza kupona Ukimwi baada ya kupandikizwa seli za awali mwaka 2007 kutibu saratani ya damu.Aliripotiwa na madaktari wake Wajerumani kuwa alipona miaka miwili baada ya upandikizwaji huo. Brown ambaye alikuwa akiishi Berlin, Ujerumani alihamia Marekani na kwa mujibu wa wataalamu wa masuala ya Ukimwi, mpaka sasa hana virusi vya Ukimwi.Wakizungumzia matokeo ya sasa ya London, wataalamu sambamba na utafiti uliochapishwa jana katika jarida la kisayansi la Nature, umehadharisha kuwa ni mapema kusema mtu huyo amepona Ukimwi.Kwa mujibu wa taarifa zilizochapishwa jana na Shirika la Utangazaji la Uingereza BBC sanjari na shirika la habari la AlJazeera, madaktari walimuwekea mgonjwa huyo seli za awali kutoka kwa mtu mwenye aina adimu ya kubadilika kwa seli asilia zenye EU, Urusi damdam Apona Ukimwi kwa kupandikizwa uboho 923840001 uwezo wa kujikinga dhidi ya virusi vya Ukimwi.Baada ya takribani miaka mitatu ya kuwekewa na baada ya kukaa zaidi ya miezi 18 bila kutumia dawa za kufubaza virusi vya ukimwi ARVs, alipopimwa ameonekana hana maambukizi ya virusi hivyo.Hakuna virusi vilivyoonekana. Hatuwezi kuona chochote, alisema Ravindra Gupta, ambaye ni profesa na mwanabailojia wa masuala ya Ukimwi aliyeongoza timu ya madaktari iliyokuwa ikimtibu mgonjwa huyo.Gupta pia alihadharisha akisema, ni mapema sana kusema kwamba amepona. Wataalamu wengi wamesema haiwezekani tiba hiyo ikawa njia ya kuponesha wagonjwa wote wa ukimwi kwani ni ya gharama, ngumu na ya hatari. Ili ifanyike kwa wengine, inabidi warandane na watoaji wenye aina adimu ya kubadilika kwa seli asilia zenye uwezo wa kujikinga dhidi ya virusi vya Ukimwi.Akizungumza na Reuters, Sharon Lewin ambayeni mtaalamu kutoka Australia, pia mwenyekiti mwenza wa bodi ya ushauri ya Chama cha Kimataifa cha Utafiti wa dawa ya Ukimwi, alisema matokeo hayo ya mgonjwa wa London yanatoa njia mpya ya utafiti.Hatujawahi kupata tiba ya Ukimwi lakini hii inatupa matumaini kuwa itawezekana na ipo siku tutatokomeza hivi virusi,alisema.Mwanaume huyo aligundulika kuwa na virusi vya ukimwi mwaka 2003 na baadaye mwaka 2012 alipata saratani inayoanza kwa kushambulia seli nyeupe .Alipata matibabu kwa kupandikizwa uboho; ambayo yameponya saratani na Ukimwi.  <topic>: KITAIFA 